Jazykový ostrov

Jazykový ostrov je označenie pre oblasť, v ktorej sa prevažne používa jeden jazyk a ktorá sa celá nachádza vo vnútri oblasti s prevažne iným jazykom.

Jazykové ostrovy vznikajú migráciou, alebo asimiláciou. Migráciou napríklad vznikol slovenský jazykový ostrov v Békešskej župe.

Príklady 
Na území dnešného Slovenska existovali 3 nemecké jazykové ostrovy: 

 Bratislava a okolie
 Hauerland (na strednom Slovensku)
 Spiš (po nemecky Zips)

V týchto oblastiach ešte doteraz žije niekoľko Karpatských Nemcov s jedinečnými nárečiami. 

Na území dnešného Česka existovali pred odsunom sudetských Nemcov v rámci českej jazykovej oblasti nemecké jazykové ostrovy v okolí týchto miest:
 Brno (Brünn, tzv. brniansky jazykový ostrov)
 České Budějovice (Budweis, tzv. českobudějovický jazykový ostrov)
 Jihlava (Iglau, tzv. jihlavský jazykový ostrov)
 Olomouc (Olmütz, tzv. olomoucký jazykový ostrov)
 Strýčice (Stritschitz, tzv. strýčický jazykový ostrov)
 Svitavy (Zwittau, tzv. svitavský jazykový ostrov, zvaný aj Hřebečsko)
 Vyškov (Wischau, tzv. vyškovský jazykový ostrov)

Referencie 
 

 
Geografia obyvateľstva